JUAL Rains Field Bag Backpack Black | Authorized Online Retailer | Wearinasia
Rains Field Bag Backpack Black Weskus: Yzerfontein-Silwerstroomstrand September 1988 | Berg- en Toerklub Oudledebond
This entry was posted in Sketse on September 28, 1988 by olbadmin.
← Transkei-Wildekus Julie 1988 Knysna-George Gala 1988 → UNUSED ALL-STAR 72 In Skeleton Grapple Skid Steer Grapple | Ritchie Bros. Auctioneers
72 In Skeleton Grapple (UNUSED) Afrikaner (sonder) Protes | SkalkSkryf
« Donkermaan – Vrydag 11 Junie 2010
Afrikaner (sonder) Protes
Junie 13, 2010 deur Louwie
Ons eensame vlaggies van protes teen moord en roof en verkragting te midde van `n rasende sokker euforie.
Hier dan die beloofde brief wat in Rapport gepubliseer is oor die mislukte poging tot protes deur Solidariteit, iets waaroor ek hier ook (te?) veel te sê gehad het.
Uiteindelik het die volgehoue aanslag van moord, verkragting en geweld teen die wit Afrikaner begin vrugte afwerp. Die ANC het die eens trotse nasie gereduseer tot `ŉ lamsakkige, durflose pateet wat wegkruip agter sy hoë mure vanwaar hy dapper blou moord skreeu oor hoe sleg dit met hom gaan. Die enigste plek waar hy hom mans genoeg voel om die regering vreesloos aan te vat oor hoe hulle sy land opf*k, is as hy half beskonke saam met sy ewe dronk papbroek vriende om die braaivleisvure staan en brandewyn en Coke suip en die K woord lustig rondgooi.
Die verslane, apatiese toestand waarin die Afrikaner hom bevind is duidelik geïllustreer by Woensdag se veronderstelde massa protes byeenkoms op Harlequins (hoe gepas is die naam nie!) se spo(r)tveld in Tswane (kom ons hou `n protesaksie oor die naam Tswane en kyk hoeveel Afrikaners daag op). As dit nie was dat Solidariteit busvragte witmense uit die plakkerskampe aangery het nie, sou daar nie meer as 500 mense teenwoordig gewees het nie. Gegee die Afrikaner se geteem oor gatvol wees, is dit pateties.
Die Afrikaner is ooglopend so geïntimideer dat hy die witvlag gehys het. Ek stel voor hulle stem in die volgende verkiesing openlik vir die ANC. Hulle kan ook oorweeg om van hulle wit dogters aan Zuma te gee as bywywe, dit sal verseker dat hy daadwerklik die Afrikaner as wit Afrikaan onder sy beskerming sal neem. Hy sorg goed vir sy vrouens en vir almal wat hulle onvoorwaardelik aan die ANC se gesag onderwerp.
Miskien is die verklaring vir die dawerende afwesigheid van Afrikaners by die protes aksie dat die denkende stads-Afrikaner hom nou geheel en al van sy wortels distansieer. Hy stuur nou sy kinders na Engelse skole toe sodat hulle sal aanpas in die vreemde as hy die dag sy tasse pak en emigreer. Intussen lê hy laag, hoop hy word nie vermoor, of sy vrou verkrag nie, maak sy geld en hou sy bek. Miskien is dit die beter opsie. Dronk en dapper is enige Volk met `n greintjie selfrespek onwaardig.
Tot hier dan die brief vir wat dit werd is.
Net om perspektief te gee aan die sokker sirkus.
Persmanne van oorsee word in Magaliesburg oorval deur rowers, met wapens aangehou en beroof. Niemand is beseer nie. `n Dag later word 2 van die 3 boewe aangekeer en opgesluit. `n Dag later word hulle voor die hof gedaag en gevonnis tot 15 en 20 jaar tronkstraf.
Op dieselfde dag in dieselfde omgewing word `n oud Suid- Afrikaner, sy vrou en kind aangeval waar hulle langs die pad stilgehou het. Die dogter word tromop deur die kar se venster geskiet en toe die man nader storm skiet hulle hom in sy been en in die maag. Hulle kom weg met geld, beursies en juwele. Die man en dogter lê in die hospitaal, die man kritiek.
Die boewe loop nog vry rond. As hulle eendag dalk gevang word gaan dit jare vat om hulle gevonnis te kry. Die kanse is groot dat hulle sal los kom.
Maar ons kla nie. Dis maar OK. Sokker gaan alles reg maak. Ons suip dan nou so lekker saam in Soweto.
In die lig van Joh se skrywe hier onder is ek dan nou natuurlik erg ongeestelik. Die hart is nie stil en vreedsaam nie. Die hart wonder wanneer hy of sy mense `n skoot in die kop gaan kry.
Posted in Louwie | Tagged Misdaad, Protes | 11 Kommentaar
op Junie 14, 2010 at 10:25 vm Joh
Daar is ‘n gesegde wat deesdae die rondtes doen:
“The only thing necessary for evil to flourish is that good people do nothing.”
Innerdaad so. Ek dink egter die gevaar is dat die effek van euwel kan wees dat goeie mense die goeie begin wantrou en euwel met euwel wil probeer beveg. Dis wat ‘n samelewing uiteindelik uitwis. Want dan word euwel die norm.
Die Afrikaner se slapgatgeit is miskien eerder ‘n teken van vuisvoosgeit. Maar ook waarskynlik die hardkoppige vasklou aan ‘n afsonnerlike identiteit wat uitgedien is, of ten minste in vandag se globale opset ‘n hindernis is omdat dit nie aanpasbaar is by die verannerlike omstandighede. Miskien moet die Afrikaner tog begin besef dat samewerking met anner identiteitsgroepe nie verraad is nie maar ‘n tegniek van oorlewing en vooruitgang is. Ons Calvinistiese deugsaamheid KAN en moet ontwikkel word tot ‘n vlak van uitnemendheid waar ons WEER leierskap kan bied om die aanslag van barbaarse euwel teen te staan.
Ek dink die protes byeenkoms was uiter aard verdoem tot mislukking want sulke optrede is wat die barbare doen en vir die Afrikaner om hulle tot daardie vlak te verlaag kon geen doel dien nie. Is ons nie biekie slimmer as dit nie?
As anner so byeenkom veroordeel ons hulle, maar dan gaan staan ons en probeer dieselle ding doen? Dis half onnosel want ons kannie rêrig op daai vlak meedoen nie. Sulke optrede skep definitief die beeld dat ons (op daai vlak) lamsakkig is. Fok, dat ons so ver gedaal het om arm-blankes uit die plakkerskamp met busse aan te ry – dis vernederend en vir my siek.
Die Afrikaner moet sy goeie uitbou eerder as om te probeer meeding op ‘n laer vlak.
op Junie 14, 2010 at 10:34 vm Skoor
Ek gaan vandag vir my ‘n swart en rooi vlaggie kry. Beduie gou wat die twee kleure simboliseer?
op Junie 14, 2010 at 11:56 vm Andrew
Mense is bang om van rasisme beskuldig te word dis hoekom hulle nie teen ‘n swart regerende party sal praat nie. Dit kan vergelyk word met laster in godsdiens … kritiek word in albei gevalle onderdruk sonder dat enige iemand dit eers agterkom. Die propaganda van die afgelope dekade gaan hierdie land duur te staan kom.
My eie kritiek teen die ANC het niks met pigmentasie uit te waai nie maar alles met ‘n organisasie wat beoog om een van die rykstes in die wereld te word. Die ANC se doel in die struggle jare is uitgedien. Nou benodig die land ’n regering met EGTE SEKULERE WAARDES wat die land die toekoms in kan stuur.
My onpatriotiese Duitse vlag wapper trots op my Duitse motor. O ja en sommer vir die lekker … fok die vuvuzela.
op Junie 14, 2010 at 12:19 nm Louwie
Skoor, Solidariteit het voorstelle gevra vir die kleur van `n vlag en ek het swart voorgestel omdat swart rou simboliseer. Ons rou oor ons land wat besig is om tot niet te gaan onder grweld, wanbestuur en korrupsie, en ons rou oor mense wat op `n daaglikse basis vermoor en verkrag word.
Solidarirteit het toe rooi gekies as simbool van al die bloed wat daagliks vloei. My beswaar daarteen was dat rooi te nou gekoppel is aan die SAKP wat ook daardie selfde dag die strate in gevaar het in protes teen een of ander iets, almal geklee in hulle rooi T-hemde.
Die keuse is dus joune. Rooi of swart, of rooi en swart.
op Junie 14, 2010 at 12:31 nm anne-marie
Ek sou die vlag swart en wit gemaak het.
op Junie 14, 2010 at 12:56 nm Louwie
Joh ja, ons is dalk al `n bietjie slimmer, maar nie baie nie.
Ons het `n regering wat nog opereer met `n mind set baie na aan die “jagter versamelaar” stertriem mense van so 300 jaar gelede. Die enigste taal wat hulle verstaan is massa optrede. Van Zyl Slabert het by uitstek vanuit die rasionele, dialogiese vlak met Mbeki en kie probeer redeneer en kyk waar het dit hom gebring. `n Vriend en kolega van hom skryf `n paar dae terug in die koerant van hoe hy en Slabert, op voorstel van Mbeki `n program van aksie uitgewerk het om die jeug (veral die ANC jeug) te help om te organiseer en `n positiewe bydrae tot die land te maak. Kundige swart, wit, indiër en kleurling mense sou hulle bystaan. Mbeki was heel beïndruk. Die ANCYL het dit van die tafel gevee en gesê hulle sal nie voorgesê word wat om te doen nie, veral nie deur witmense nie. Self het Mbeki later vir Slabert die rug toegekeer weens sy aandrang daarop dat wit kundigheid ingespan moet word om swart mense te help om die land te laat werk.
Vandag maak Malema (wat moontlik ons volgende president gaan wees) en sy trawante wat hulle wil.
My voorstel aan Solidariteit is dat die strategie drieledig moet wees: die ANC moet direk gekonfronteer word soos hulle dit nou in die howe doen. Vreedsame massa protes met swart, wit, bont, geel en pienk moet strate toe gaan sonder om af te breek en te verwoes soos barbare dit doen, en op voetsool vlak moet gewone mense se harte gewen word, moet swart en “gekleurd” gewys word dat wit nie die bose gedrog is waarvoor die ANC hom uitmaak nie. Dit is waar jou goeie uitgebou moet word, maar nie met `n hand op die blaas in gemeenskaplike dronkenskap in `n shebeen soos met die rugby in Soweto nie. Daar moet ander, nugterder maniere wees van vreedsame saamwees.
Soos Andrew sê, dit gaan nie oor pigmentasie nie, dit gaan oor swak regering, dit gaan oor moord en dooslag en verkragting. Dit gaan oor die land wat op pad hel toe is oor dom mense wat regeer en en die staatskas plunder.
Is dit so verkeerd as die Afrikaner as etniese groep wil bly voortbestaan? Ek is seker daarvan dat, as jy `n wit Amerikaner of Engelsman of Duitser sou vra, sal hulle ook driftig reageer op `n voorstel dat hulle, bv in Europa hulle identiteit moet opgee om een happy Euromens te word met een taal en geen landsgrense nie.
Self glo ek nie die Afrikaner gaan hier suiwer wit bly voortbestaan nie. Maak dit saak? Solank ons soos beskaafdes wet en orde kan handhaaf en in vrede lewe.
En ja, fok die vuvuzela (en die konsertina).
op Junie 14, 2010 at 6:17 nm Andrew
“World Cup organising committee spokesperson Rich Mkhondo says vuvuzelas will not be banned in stadiums. “
Dis game over vir ons ou twee ou maat, ons moet grasieus die neerlaag aanvaar. Ek gaan solank maniere soek om myself te oortuig dat ek dit geniet as my ore bloei. Help meditasie hiervoor?
op Junie 14, 2010 at 7:40 nm Louwie
Anne-Marie, ek werk daaraan. Die Jolly Roger is swart en wit?
Andrew, Elsa het net vandag weer vir `n kind wat in `n hysbak sy vuvu wou blaas gesê doen dit net en ek druk daai ding op `n ander plek vir jou in, skerp kant eerste.
Nee magtig, dit sal jou mal maak.
Bewapen jouself met een en verdedig jouself blaas blaas. Probleem is glo jy begin dit baie gou self geniet en voor jy weet is jy `n sokker fan.
op Junie 14, 2010 at 8:55 nm anne-marie
Kyk, ek HET nogal effe opgewonde geraak oor die sokker, maar hier is twee van die vuvu-fokkin-zelas in my huis – nie een is myne nie – en ek kan dit ook blaas en ek het dit ook al geblaas. Maar nee, sorry, geen suggestiewe denke, brainwashing of watse flippin sielkunduge naam mens ook al daarvoor kan gee, sal my oortuig om van daai eentonige donnerse geraas te hou nie.
Dit is nou wat ek ‘n een-breinsel-instrument noem.
op Junie 15, 2010 at 12:30 vm Olga
Oor slapgattigheid sê ek, ja. ons Suid Afrikaners het bang geword. dis mos makliker om die ander wang te draai. Dis eerder donnerse luiheid wat maak dat ons die ander wang draai. Solidariteit moet hulle beperk tot die werker se reg op reverdige behandeling. Maar die dag as jy, werker wie te na gekom is solidariteit gaan nodig kry, gaan hulle jou net aanraai ” man, bedank eerder. My vrou het ‘n agency en daar is haar kaartjie.” Want of hy jou saak wen of verloor, kry hy net sy salaris. As sy vrou darenteen vir jou werk kry, kry sy kommissie. Vir solidariteit wil ek net sê: Skoenmaker, hou jou by jou lees. Los die arm witmense in die plakkerskamp en gee hulle steeds hulle kospakkies. Die lede wie julle nie verdedig nie, betaal daardie kospakkies.
op Junie 20, 2010 at 10:01 vm Louwie
Olga, lyk my jy het `n issue met Solidariteit. Jy moet dit maar met hulle uitsorteer.
Ek het geen verbintenis met hulle nie want ek is nie `n vakbond soort van mens nie. Doen maar my eie ding. Wat ek wel sien is dat Solidariteit en Afriforum op hierdie staduim die enigste ouens is wat die Afrikaner se saak ernstig verdedig en wat die ANC trompop loop oor hule vergrype.
Die ATKV is `n liggewig wat op `n manier probeer om veral die kleurlinge by die Afrikaanse saak te betrek, maar die wit ouballies daar het te veel bagasie uit die verlede en die bruin ouballies het weer te veel hang ups oor die verlede, sodat hulle nooit sal kan saamwerk nie. En beide het versteekte agendas, of beskuldig mekaar van bymotiewe.
Dit is die jongmense wat die wa deur die drif sal moet trek, en soos dit vir my lyk stel hulle nie belang nie.
Soos Joh sê, dis ons aandrang op afsonderlikheid (eintlik uitsonderlikheid) wat uiteindelik ons ondergang gaan bewerk.